b'\n_START_ARTICLE_\nNiekas (leidinys)\n_START_PARAGRAPH_\nNiekas\xc2\xa0\xe2\x80\x93 amerikie\xc4\x8di\xc5\xb3 mokslin\xc4\x97s fantastikos fenzinas, kur\xc4\xaf 1962\xe2\x80\x931998\xc2\xa0m. Naujajame Hamp\xc5\xa1yre angl\xc5\xb3 kalba leido JAV lietuvis Edas Meskys. Fenzinas 1967\xc2\xa0m. buvo apdovanotas Hugo premija u\xc5\xbe geriausi\xc4\x85 fenzin\xc4\x85 (angl. Hugo Award for Best Fanzine), dar du kartus buvo nominuotas: 1966\xc2\xa0m. nusileido fenzinui ERB-dom, o 1989\xc2\xa0m.\xc2\xa0\xe2\x80\x93 fenzinui File 770._NEWLINE__NEWLINE_Ed Meskys fenzin\xc4\x85 pavadino \xe2\x80\x9eNiekas\xe2\x80\x9c, kad egzoti\xc5\xa1kiau skamb\xc4\x97t\xc5\xb3 (angl. Nothing)._NEWLINE_Prad\xc5\xbeioje Meskys, tada Belknapo koled\xc5\xbeo (Belknap College; dabar u\xc5\xbedarytas) Center Harbor miestelyje (Naujasis Hamp\xc5\xa1yras) profesorius ir Tolkino draugijos narys, fenzin\xc4\x85 redagavo kartu su Felice Rolfe, bet 9-to de\xc5\xa1imtme\xc4\x8dio antroje pus\xc4\x97je j\xc4\xaf redagavo vienas. Leidinys prad\xc5\xbeioje buvo apazinas, o v\xc4\x97liau tapo tikru fenzinu, nes pasidar\xc4\x97 svarbiu leidiniu formuojantis ankstyvajam Tolkino gerb\xc4\x97j\xc5\xb3 ratui._NEWLINE__NEWLINE_Meskys v\xc4\x97liau ra\xc5\xa1\xc4\x97: \xe2\x80\x9eA\xc5\xa1 prad\xc4\x97jau leisti atskir\xc4\x85 siuntin\xc4\x97jam\xc5\xb3 komentar\xc5\xb3 zin\xc4\x85 APA, po to pervadinau j\xc4\xaf \xc4\xaf \xe2\x80\x9eNiekas\xe2\x80\x9c ir prad\xc4\x97jau numeruoti nuo 1962\xc2\xa0m. bir\xc5\xbeelio numerio\xe2\x80\xa6 Kadangi tuomet neleido tolkinistinio fenzino, nutariau paskirti \xe2\x80\x9eNiekas\xe2\x80\x9c Tolkinui ir stengtis kad kiekviename numeryje b\xc5\xabt\xc5\xb3 bent vienas Tolkinui skirtas puslapis.\xe2\x80\x9c._NEWLINE__NEWLINE_7-tame numeryje buvo paskelbtas Klaivo Stepleso Lujio (C. S. Lewis) lai\xc5\xa1kas Meskiui, kur minimas \xe2\x80\x9e\xc5\xbdied\xc5\xb3 valdovas\xe2\x80\x9c._NEWLINE_V\xc4\x97liau fenzine spausdinosi Jack Harness, Bjo Trimble, Dave Locke, Arthur Thomson (ATom), Anthony Boucher, Philip K. Dick (\xe2\x80\x9eNaziism and the High Castle\xe2\x80\x9c), Roger Zelazny (\xe2\x80\x9eSong of the Ring\xe2\x80\x9c (poema)), ruo\xc5\xa1iamas Roberto Fosterio \xe2\x80\x9eVidur\xc5\xbeemio glosarijus\xe2\x80\x9c (Glossary of Middle Earth; R. Fosteris v\xc4\x97liau paskelb\xc4\x97 \xe2\x80\x9eTolkien\xe2\x80\x99s World From A to Z: The Complete Guide to Middle-earth\xe2\x80\x9c, Diana Paxson, Clyde Kilby, Vaughn Bode, Jack Gaughan, Tim Kirk, Charles N. Brown, Piers Anthony, Marion Zimmer Bradley (\xe2\x80\x9eBloodthirsty for Power: Vampirism in Hambly\xe2\x80\x99s Those Who Hunt the Night\xe2\x80\x9c) Benas Indick, S. T. Joshi, John Boardman, Don D\xe2\x80\x99Ammassa, Sam Moskowitz, Andrew J. Offutt, and Darrell Schweitzer.'